Seld timunent n Lezzayer ulac kra n usnulfu aseklan (ungalen) s teqbaylit almi deffir n tedyanin n tefsut n 80 i bdan wungalen tteffɣen-dyerna asentel-nsen aneɣmar yettmeslay ɣef timagit ladɣa ungalen imezwur am Ɛellic neɣ Saɛdi, asentel-a d win d-yettuɣalen s wudem neɣ s wayeḍ deg wungalen n talliyin tineggura. Ɣef waya nezmer ad d-nini belli talalit n wungalen-a, tusa-d d asuter n timagit send ad tili d akala n unaqelɣer tira.